Kommissionens afgørelse

af 30. juli 2001

om godtagelse af tilsagn i forbindelse med antidumpingprocedurer for import af flade paller af træ med oprindelse i Republikken Polen

(meddelt under nummer K(2001) 2390)

(2001/643/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 2238/2000(2), særlig artikel 8, stk. 1,

under henvisning til Kommissionens forordning (EF) nr. 1023/97 af 6. juni 1997 om indførelse af en midlertidig antidumpingtold på import af flade paller af træ med oprindelse i Polen og om godtagelse af tilsagn afgivet af visse eksportører i forbindelse med den pågældende import(3), senest ændret ved forordning (EF) nr. 1632/97(4) og (EF) nr. 1633/97(5), særlig artikel 2,

efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) Ved forordning (EF) nr. 1023/97 (herefter benævnt "den midlertidige forordning") indførte Kommissionen en midlertidig antidumpingtold på importen af flade paller af træ, henhørende under KN-kode ex 4415 20 20 med oprindelse i Republikken Polen, og godtog i den forbindelse tilsagn fra en række producenter. Disse tilsagn vedrørte kun en enkelt type paller, nemlig EUR-paller.

(2) Eftersom der i undersøgelsen blev gjort brug af stikprøvekontrol, kunne anmodninger om fornyede undersøgelser i henhold til artikel 11, stk. 4, i forordning (EF) nr. 384/96 ikke imødekommes. Med henblik på at sikre ens behandling af nye eksportører og de samarbejdende virksomheder, der ikke var omfattet af den oprindelige undersøgelses stikprøvekontrol, blev der foretaget ændringer i den foreløbige forordning. Artikel 2 i forordning (EF) nr. 1632/97 indeholdt bestemmelse om, at nye polske importører kunne få godtaget deres tilsagn vedrørende EUR-paller under forudsætning af, at de opfyldte forordningens kriterier.

(3) Ved forordning (EF) nr. 2334/97(6), senest ændret ved forordning (EF) nr. 1521/2000(7), indførte Rådet en endelig antidumpingtold på visse importer af flade paller af træ med oprindelse i Republikken Polen.

B. ANMODNINGER FRA NYE EKSPORTØRER

(4) Efter vedtagelsen af forordning (EF) nr. 2334/97 har nedenfor anførte fem nye polske eksporterende producenter anmodet om at komme i betragtning under artikel 2 i forordning (EF) nr. 1632/97, og de erklærede sig villige til at afgive tilsagn vedrørende deres eksport af EUR-paller:

- P.P.D.B. "Lesnik" S.C., Krosno

- "EUROPAL" S.C., Brzeziny

- P.P.U.H. "CENTROPAL" EKSPORT-IMPORT, Czajkow

- Energomontaz Polnoc Serwis Sp.zo.o., Swierze Gorne

- P.P.H. "BOM'S" S-ka zo.o., Suwalki.

I henhold til ovennævnte artikel i denne forordning har de også fremlagt tilstrækkeligt bevis for, at de virkelig er nye eksporterende producenter. I medfør af artikel 2 i forordning (EF) nr. 1632/97 bør de tilsagn, som de fem polske eksporterende producenter har givet i forbindelse med EUR-pallerne, derfor godtages.

C. TILBAGETRÆKNING AF TILSAGN

(5) Følgende fem polske eksporterende producenter, hvis tilsagn Kommissionen havde accepteret, har brudt dette ved ikke at overholde den i tilsagnet indeholdte rapporteringsforpligtelse:

- Internationale Paletten Company Sp., Lebork (Taric-tillægskode 8575 )

- P.P.U.H. "Drewmax" Sp.zo.o., Krakow (Taric-tillægskode 8577 )

- S.U.T.R. "Rol Trak", Prochowice (Taric-tillægskode 8714 )

- Sliwka Lucyna, Klodzko (Taric-tillægskode 8445 )

- Produkcja - Skup Elementow i Palet, Stanislaw Gorecki, Czajkow (Taric-tillægskode 8483 ).

(6) Endelig erklærede en polsk producent, MACED Sklad Palet, J. Macionga, Miastko (Taric-tillægskode 8539 ), at virksomheden ikke længere fremstillede det pågældende produkt.

(7) Kommissionen informerede derfor disse seks virksomheder om, at den ville fjerne dem fra listen over virksomheder, hvis tilsagn var godtaget. Virksomhederne gjorde ingen indsigelser.

D. SELSKABER, DER ER OMFATTET AF TILSAGNET

(8) Af overskuelighedshensyn er alle selskaber, der er omfattet af tilsagnet, opført i bilaget til denne afgørelse -

TRUFFET FØLGENDE AFGØRELSE:

Artikel 1

De tilsagn vedrørende EUR-paller, der er afgivet af:

- P.P.D.B. "Lesnik" S.C., Krosno

- "EUROPAL" S.C., Brzeziny

- P.P.U.H. "CENTROPAL" EKSPORT-IMPORT, Czajkow

- Energomontaz Polnoc Serwis Sp.zo.o., Swierze Gorne

- P.P.H. "BOM'S" S-ka zo.o., Suwalki

i forbindelse med antidumpingproceduren vedrørende importen af flade paller af træ med oprindelse i Polen og henhørende under KN-kode ex 4415 20 20 godtages.

Artikel 2

De tilsagn vedrørende EUR-paller, der er godtaget fra:

- Internationale Paletten Company Sp., Lebork (Taric-tillægskode 8575 )

- P.P.U.H. "Drewmax" Sp.zo.o. (tidligere P.P.H. "Drewnex"), Krakow (Taric-tillægskode 8577 )

- S.U.T.R. "Rol Trak", Prochowice (Taric-tillægskode 8714 )

- MACED Sklad Palet, J. Macionga, Miastko (Taric-tillægskode 8539 )

- Sliwka Lucyna, Klodzko (Taric-tillægskode 8445 )

- Produkcja - Skup Elementow i Palet, Stanislaw Gorecki, Czajkow (Taric-tillægskode 8483 )

i forbindelse med antidumpingproceduren vedrørende importen af flade paller af træ med oprindelse i Polen og henhørende under KN-kode ex 4415 20 20 er ikke længere gældende.

Artikel 3

Artikel 1 og 2 træder i kraft dagen efter offentliggørelsen af denne afgørelse i De Europæiske Fællesskabers Tidende.

Udfærdiget i Bruxelles, den 30. juli 2001.

På Kommissionens vegne

Pascal Lamy

Medlem af Kommissionen

(1) EFT L 56 af 6.3.1996, s. 1.

(2) EFT L 257 af 11.10.2000, s. 2.

(3) EFT L 150 af 7.6.1997, s. 4.

(4) EFT L 225 af 15.8.1997, s. 11.

(5) EFT L 225 af 15.8.1997, s. 13.

(6) EFT L 324 af 27.11.1997, s. 1.

(7) EFT L 175 af 14.7.2000, s. 1.

BILAG

Producent

>TABELPOSITION>